સાઉથમ્પટન , 28 જુલાઇઃ ભારત સામે શરૂ થયેલી શ્રેણીની ત્રીજી ટેસ્ટમાં સદી નહીં મારી શકવાનો રંજ ઇંગલેન્ડ સુકાની એલિસ્ટર કૂક છે , પરંતુ આ સાથે જ તેમને એ વાતની ખુશી પણ છેકે તેણે ફોર્મ પરત મેળવી લીધું છે . કૂક તેની 26મી સદી માત્ર પાંચ રનથી ચૂકી ગયો છે . કૂકે 95 રન બનાવ્યા જ્યારે યુવા ખેલાડી ગેરી બેલેન્સે અણનમ 104 રનની ઇનિંગ રમી હતી , જેની મદદથી ત્રીજી ટેસ્ટના પહેલા દિવસની રમત પૂર્ણ થઇ ત્યાં સુધી ઇંગ્લેન્ડે બે વિકેટ ગુમાવીને 247 રન બનાવી લીધા છે . આ સાથે જ કૂકે એક વાતની નોંધ લીધી હતી કે રવિન્દ્ર જાડેજા તેની વિકેટ લીધા બદ હસી રહ્યો હતો . પહેલા દિવસની રમત પૂર્ણ થયા બાદ પત્રકારો સાથે વાતચીત કરતા કૂકે કહ્યું કે , મિશ્ર ભાવનાઓ છે , સદી બનાવવામાં પાંચ રનથી ચૂકી જતા નિરાશ છું , પરંતુ કાલે મને કોઇ 95 રન આપત તો હું ખુશી ખુશી લઇ લેત . તેથી હું આ 95 રનને બનાવીને ઘણો ખુશ છું . જ્યારે કૂકને તેના બેટિંગમાં બદલાવ કર્યો છેકે નહીં એ અંગે પૂછવામાં આવ્યું તો તેણે કહ્યું કે , હું બોલનો ઘણો પીછો કરી રહ્યો હતો અને મે તેમાં ફેરબદલ કર્યો છે . છેલ્લી 28 ઇનિંગમાં આ કૂકનો સર્વાધિક સ્કોર છે . તેણે પોતાની અંતિમ સદી 2013માં ન્યુઝીલેન્ડ વિરુદ્ધ લગાવી હતી . કૂક જ્યારે 15 રન પર બેટિંગ કરી રહ્યો હતો ત્યારે પંકજ સિંહની બોલિંગમાં રવિન્દ્ર જાડેજાએ તેનો કેચ છોડી દીધો હતો . આ અંગે વધુ વાંચવા માટે તસવીરો પર ક્લિક કરો .